Diari Oficial de la Generalitat Valenciana


Sumari del DOGV 1974, del 01-03-1993 (1993/827294)

RESOLUCIÓ de 4 de febrer de 1993, del Secretari General de la Conselleria de Treball i Afers Socials, per la qual es classifica la fundació Centro de Cooperació y Ayuda al Desarrollo.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   1974

Data del DOGV
:   01-03-1993

Secció del DOGV
:   ALTRES DISPOSICIONS

Número del document
:   1993/827294


Data del document
:   04-02-1993

Organisme emissor
:   Conselleria de Treball i Afers Socials

Tipus de document
:   Resolució

Resolució de 4 de febrer de 1993, del Secretari General de la Conselleria de Treball i Afers Socials, per la qual es classifica la fundació Centro de Cooperación y Ayuda al Desarrollo.  
Vist l?expedient de classificació i inscripció de la fundació Centro de Cooperación y Ayuda al Desarrollo, instituïda a València.  
Vist que per Acord adoptat el dia 16 de març de 1992, de Govern Valencià, s'autoritza el Conseller de Treball i Afers Socials per a l'atorgament de l?escriptura pública de constitució de la fundació de caràcter benèfico- assistencial denominada Centro de Cooperación y Ayuda al Desarrollo.  
Vist que el dia 29 de juliol de 1992, davant el notari del col·legi de València, Sr. Carlos Pascual de Miguel, s'atorga escriptura pública notarial i es constitueix una fundació de caràcter benèfico- assistencial, i posteriorment es porta a cap una escriptura d'adhesió a la primera el dia 29 de desembre de 1992.  
Vist que segons es desprèn de l'article 3r. dels seus estatuts, la fundació té com a objecte la realització de programes i actuacions que tinguen com a finalitat principal l'ajuda i cooperació al desenvolupament. A aquests efectes, les seues activitats es desenvoluparan, de manera preferent, en els següents àmbits i modalitats:  
a) Fomentar l?establiment de canals de cooperació entre els distints departaments de l'administració de la Generalitat Valenciana, entitats públiques o privades implantades en països en vies de desenvolupament que tinguen com a activitat principal la cooperació al desenvolupament i entitats docents o investigadores amb especial dedicació en els àmbits esmentats.  
b) Promoure l?intercanvi d'experiències que coadjuven a incrementar els nivells de benestar en els països en vies de desenvolupament.  
c) Gestionar directament aquells programes dirigits en benefici de col·lectivitats o grups socials en situació desfavorida, i prestar especial atenció a aquells pobles més castigats per la fam o la probesa.  
d) Realitzar aquelles activitats que tinguen com a finalitat la formació d'experts en cooperació al desenvolupament.  
e) Totes aquelles actuacions amb especial incidència en el desenvolupament en aquells països que més ho necessiten i que fomenten la cooperació interinstitucional.  
Vist que l'article 7è. dels estatuts de la fundació assenyalà la composició del patronat. Els seus integrants no queden rellevats de l?obligació de presentar els pressupostos i de retre comptes davant el protectorat.  
Vist que el capital inicial de la fundació és constituït per la quantitat de nou milions cent mil pessetes (9. 100.000 PTA).  
Vist que el domicili social de la fundació està situat a València, Conselleria de Treball i Afers Socials, passeig de l'Albereda núm. 16.  
Vist que s'adjunta a la petició de classificació una còpia simple de l?escriptura de constitució i dels seus estatuts i de l?escriptura d'adhesió realitzada posteriorment, juntament amb els documents en què consten els seus fins, la composició del patronat i el capital fundacional.  
Vist que sotmès l?expedient al tràmit d'audiència, segons preveu l'article 57 de la Instrucció de Beneficència de 14 de març de 1899, en relació amb l'article 91 de la Llei de Procediment Administratiu de 17 de juliol de 1958, no s'hi ha presentat cap al·legació.  
Atès que aquesta Secretaria General de la Conselleria de Treball i Afers Socials és competent per a la tramitació i resolució de l?expedient interessat, quan exerceix el protectorat de fundació i això en base al Reial Decret 303/85, de 23 de gener, de la Presidència del Govern, amb el qual es transfereixen les competències en matèria de fundacions benèfico- assistencials i laborals de la Comunitat Valenciana i la disposició addicional cinquena del Decret 18/92, de 3 de febrer, del Govern Valencià, amb el qual s'aprova el Reglament Orgànic i Funcional de la Conselleria de Treball i Afers Socials.  
Atès que, en virtut de l'article 7.1 de la Instrucció de Beneficència de 14 de març de 1899, es confereix al Protectorat la facultat de procedir a la classificació dels establiments de beneficència.  
Atès que l'expedient ha estat promogut per part legitimada, que s'han aportat els documents exigits i que s'han seguit els tràmits establerts, tot això conformement amb els articles 54 a 57 de la Instrucció de Beneficència.  
Atès que la fundació reuneix les característiques exigides per l'article 58 de l'esmentada instrucció per a la seua classificació com a benèfico- particular de caràcter assistencial.  
Vistos els preceptes esmentats i els altres de general pertinent aplicació, resolc:  
Primer  
Classificar la fundació Centro de Cooperació y Ayuda al Desarrollo com a benèfico- assistencial.  
Segon  
Ordenar la seua inscripció en el registre de fundacions benèfico- assistencials existent en la Conselleria de Treball i Afers Socials.  
Tercer  
Aprovar els estatuts de la fundació.  
Que es notifique aquesta resolució, que no exhaureix la via administrativa, amb l?advertiment que en la seua contra es podrà interposar recurs d'alçada davant el Conseller de Treball i Afers Socials, en el termini de quinze dies comptadors a partir de l?endemà de la notificació d'aquesta resolució.  
València, 4 de febrer de 1993.- El Secretari General: Daniel Pastor Javaloyes.